b'\n_START_ARTICLE_\nZbignevas Ibelgauptas\n_START_SECTION_\nBiografija\n_START_PARAGRAPH_\n1984 m. baig\xc4\x97 Lietuvos konservatorijos K. Grybausko klas\xc4\x99, 1988 m. jos sta\xc5\xbeuot\xc4\x99. Nuo 1988 m. Lietuvos konservatorijos (dab Lietuvos muzikos ir teatro akademija) d\xc4\x97stytojas, nuo 1999 m. docentas. Nuo 2011 m. Vytauto Did\xc5\xbeiojo universiteto Muzikos akademijos profesorius, Fortepiono katedros ved\xc4\x97jas. Tarptautini\xc5\xb3 pianist\xc5\xb3 konkurs\xc5\xb3 (S. Vaini\xc5\xabno, \xc4\x8ciurlionio, Fortepijonini\xc5\xb3 duet\xc5\xb3) \xc5\xbeiuri narys._NEWLINE_1988 m. su R\xc5\xabta Ibelgauptiene sub\xc5\xabr\xc4\x97 fortepijonin\xc4\xaf duet\xc4\x85, koncertuoja Lietuvoje ir u\xc5\xbesienyje (da\xc5\xbeniausi partneriai Lietuvos valstybinis simfoninis orkestras, Lietuvos kamerinis orkestras ir Kauno kamerinis orkestras, Lenkijos radijo orkestras), dalyvauja tarptautiniuose festivaliuose. Duetas pirmasis Lietuvoje atliko k\xc5\xabrinius, kuriuos para\xc5\xa1\xc4\x97 Alfredas \xc5\xa0nitk\xc4\x97, Vytautas Barkauskas, Vidmantas Bartulis, Vytautas Germanavi\xc4\x8dius, Remigijus Merkelis, Gintaras Sodeika._NEWLINE_2011 m. i\xc5\xa1rinktas Lietuvos muzikos ir teatro akademijos rektoriumi.'